ร้านกาแฟนรสิงห์ เป็นร้านที่ซ่อนตัวอยู่ในส่วนหนึ่งของโรงพยาบาลพระมงกุฏเกล้า ผ่านมาหลายครั้งแต่ไม่ยักกะรู้ว่ามีร้านกาแฟร้านนี้อยู่ด้วย ตอนที่ไปร้านเป็นช่วงเย็นแล้ว (แต่คนก็ยังเยอะอยู่) เมนูที่ลองมีคาปูชิโน่ร้อน, ชาเขียวเย็น และวาฟเฟิลไอศรีม (สตอเบอรี่+ช็อกโกแลต)  ส่วนตัวคิดว่ารสชาติธรรมดาสมน้ำสมเนื้อกับราคาอาหารเพราะไม่ได้แพงมาก แต่ได้บรรยากาศร้านช่วย (หรือเพราะเราไม่สั่งเมนูขึ้นชื่อหนอ) ชาเขียวเย็นที่สั่งรสชาติเข้มข้นมากกกกกกกกกกก (ก ไก่ ล้านตัว) มากจนหาความหวานไม่เจอ เจอแต่ผงชาเขียว ขมคอเลย ชอบมากสุดมื้อนี้คือวาฟเฟิลไอศรีม ตัวไอศรีมมีเนื้อกรุบๆ อร่อยดี 